Ing indhustri, formaldehida akèh-akèhé dianggo dadi prodhuksi polimer lan warna-warna bahan kimia. Yèn digabungaké karo fenol, urea, utawa melamina, formaldehida ngasilaké resin termoset kang atos. Resin iki dianggo dadi lèm permanèn kaya ta dianggo dadi lèm kayulapis utawa triplèks lan karpèt. Wujud busa saka formalin uga bisa digunakaké minangka insulasi. Luwih saka 50% prodhuksi formaldehida dientèkaké kanggo prodhuksi resin formaldehida.